鮮榨橙汁
蔬菜汁
蘋菓汁
**蔬菓汁**（英文：**Juice**）係嘢飲一種，係用新鮮生菓或者蔬菜榨出來嘅汁，用生菓嘅叫**菓汁**（英文：Fruit Juice）；用蔬菜嘅叫**蔬菜汁**（英文：Vegetable Juice），當中以前者比較常見。種種蔬菓汁含有唔同嘅營養，例如維他命同礦物質等，坊間視爲健康有益，不過佢無生菓有嘅纖維素，而糖分過高，所以亦唔係咁健康。

整蔬菓汁分為濃縮菓汁、濃縮還原菓汁同非濃縮還原菓汁。其中濃縮還原蔬菓汁最為常見，用濃縮蔬菓汁，按照比例加水同其他配料，非濃縮還原蔬菓汁，即係鮮榨蔬菓汁，質量至高，但保存唔耐，價錢最貴。

蔬菓汁用機械擠榨，或者壓榨新鮮菓菜出來，唔使高溫或溶解劑。例如，橙汁就壓榨汁液，樹上熟嘅橙就可以榨。蔬菓汁唔一定要廠制，屋企用手榨，或者用榨汁機榨都得。

廠造蔬菓汁，通常去咗纖維同菓肉，但新鮮橙汁富橙肉先係流行飲品。蔬菓汁通常賣濃縮，有時係雪藏，要飲者加水，令汁恢復到佢「原本狀態」。之但係，濃縮蔬菓汁嘅味道，同新鮮壓榨比，明顯唔同。

加工蔬菓汁要保存，方法有入罐、加熱殺菌、冷凍、脫水濃縮同噴霧乾燥。

不過飲蔬菓汁嘅人，往往忽略糖分幾高，有啲蔬菓汁，糖份多過汽水，好似一般嘅提子汁，含糖量多可口可樂一半。

營養
--

飲蔬菓汁係因為佢對健康有益。例如，橙汁中含有豐富嘅維他命C、葉酸同鉀，係非常多抗氧化植物化學物質來源，改善患有高血膽固醇人群嘅血脂。李汁幫助消化。越橘汁能夠預防甚至治療膀胱感染，而家越橘有種物質，可以防止細菌黐住膀胱。

歐洲、澳洲、紐西蘭同美國，近年多咗人買蔬菓汁，或者係近年多人關心健康，重視蔬菓汁營養對身好。事實上，飲蔬菓汁確實降低咗罹患癌症嘅風險，而且阻慢患上老人痴呆症。

與此同時，人亦質疑蔬菓汁比起新鮮生菓菜蔬，營養無咁好，皆因蔬菓汁製造過程，搞到缺少纖維素。而時時飲蔬菓汁同高菓醣糖漿，會易啲患二型糖尿病。飲蔬菓汁太多，亦會容易肥，之不過適量噉飲，仍可補充生菓中營養素同熱量嘅建議攝取量。

標籤
--

各國家流行規定蔬菓汁純度，佔生菓百分之幾，先叫得【蔬菓汁】。

美國與英國，百分之百純蔬菓汁，先畀叫蔬菓汁，否則係唔合法。但係，由於濃縮汁經復原後嘅蔬菓汁，都仍可叫蔬菓汁。生菓嘢食定義，唔同種類生菓蛋糕，要有四分之一到一半係蔬菓汁。若然蔬菓汁或生菓嘢食中，有濃縮成分，必定要講明。喺法例之中，並無對「蔬菓汁飲料」一詞嘅規定，並且佢可以用來描述任何飲品，包括只含有一啲蔬菓汁嘅飲料。歐洲各國，各自有類似規定。

美國其他成分混合嘅，好似加高菓醣粟米糖漿，要叫做混合蔬菓汁或係蔬菓汁飲料。按食品及藥品管理局規定，「生菓飲品」一字，一般受落，國際貿易，稀釋過嘅蔬菓汁，亦即係話呢種飲品包含蔬菓汁或生菓泥、水，有啲可能包含人工甜味劑。

新西蘭同澳洲，以及甚他一啲地方，蔬菓汁係添加過甜味劑嘅蔬菓汁，而生菓飲品就表示嘅係純嘅生菓或蔬菜汁。

蔬菓汁營養標籤易誤導人，蔬菓汁公司特登隱瞞佢真實成分。商標上通常印有「無添加糖」，但係產或者含有大量本身產生嘅糖分；然而，喺好多國家，糖分嘅含量同其他醣，營養標籤上係列入同一類嘅。

一啲碳酸飲品，其中雖然含有蔬菓汁，但係冇列明，例如激浪（Mountain Dew）中，就有橙汁。

睇埋
--

* 蔬果汁一覽

參考
--

1. ↑  JUST WHAT IS THE SUGAR CONTENT OF FRUIT JUICE
2. ↑  互聯網檔案館嘅歸檔，歸檔日期2007年9月28號，. [Report] West Europe Fruit Juice Market Research, Trends, Analysis TOC
3. ↑  Brock KE, Berry G, Mock PA, MacLennan R, Truswell AS, Brinton LA. Nutrients in diet and plasma and risk of in situ cervical cancer. J Natl Cancer Inst. 1988 Jun 15;80(8):580-5.
4. ↑  Uzcudun AE, Retolaza IR, Fernández PB, Sánchez Hernández JJ, Grande AG, García AG, Olivar LM, De Diego Sastre I, Barón MG, Bouzas JG. Nutrition and pharyngeal cancer: results from a case-control study in Spain. Head Neck. 2002 Sep;24(9):830-40.
5. ↑  Radosavljević V, Janković S, Marinković J, Dokić M. Non-occupational risk factors for bladder cancer: a case-control study. Tumori. 2004 Mar-Apr;90(2):175-80.
6. ↑  Kwan ML, Block G, Selvin S, Month S, Buffler PA. Food consumption by children and the risk of childhood acute leukemia. Am J Epidemiol. 2004 Dec 1;160(11):1098-107.
7. ↑  Chan JM, Wang F, Holly EA. Vegetable and fruit intake and pancreatic cancer in a population-based case-control study in the San Francisco bay area. Cancer Epidemiol Biomarkers Prev. 2005 Sep;14(9):2093-7.
8. ↑  Maserejian NN, Giovannucci E, Rosner B, Zavras A, Joshipura K. Prospective study of fruits and vegetables and risk of oral premalignant lesions in men. Am J Epidemiol. 2006 Sep 15;164(6):556-66. Epub 2006 Jul 17.
9. ↑  Wu H, Dai Q, Shrubsole MJ, Ness RM, Schlundt D, Smalley WE, Chen H, Li M, Shyr Y, Zheng W. Fruit and vegetable intakes are associated with lower risk of colorectal adenomas. J Nutr. 2009 Feb;139(2):340-4. Epub 2008 Dec 17.
10. ↑  Lewis JE, Soler-Vilá H, Clark PE, Kresty LA, Allen GO, Hu JJ. Intake of plant foods and associated nutrients in prostate cancer risk. Nutr Cancer. 2009;61(2):216-24.
11. ↑  Feldman EB. Fruits and vegetables and the risk of stroke. Nutr Rev. 2001 Jan;59(1 Pt 1):24-7.
12. ↑  Dai Q, Borenstein AR, Wu Y, Jackson JC, Larson EB. Fruit and vegetable juices and Alzheimer's disease: the Kame Project. Am J Med. 2006 Sep;119(9):751-9.
13. ↑  Juice alert - National - smh.com.au
14. ↑  〈存档副本〉. 原著喺2010年1月11號歸檔. 喺2012年9月14號搵到.
15. ↑  〈存档副本〉. 原著喺2010年12月4號歸檔. 喺2012年9月14號搵到.

| * 睇
* 傾
* 改
果汁 |
| --- |
| 蔬果汁一覽 |
| 果汁 | 
* 蘋果
* 椰子
* 金啤梨
* 青瓜
* 提子
* 西柚
* 檸檬
	+ 檸檬水
* 橙
* 菠蘿
* 石榴
* 勒士啤梨
* 番茄

 | 橙汁橙汁 |
| 蔬菜汁 | 
* 紅蘿蔔
* 大頭菜
* 黃薑

 |
| 睇埋 | 
* 蜆汁
* 冷榨汁
* 大麻汁
* 小麥草汁
* 榨汁機
	+ 水果壓榨機
* 榨汁
* 沙冰

 |
| 
* **Category Category:果汁**

 |